CONTRACT DE PRESTARE DE SERVICII

**1.1. LICEUL TEORETIC MIRCEA ELIADE**cu sediul în Galați, Str. Milcov nr. 13 tel/fax: 0236/460882, CUI 3952162, CONT RO40TREZ24A650402200109X deschis la Trezoreria Municipiului Galați, reprezentată prin Baston Gabriela - director, în calitate de **BENEFICIAR (ACHIZITOR)**,

**și**

**1.2.** cu sediul social în Galați, str, , , jud. Galați, având CUI și număr de ordine în Registrul Comerțului, cont IBAN RO……………………., deschis la Trezoreria Municipiului Galați, adresa de corespondență.:…………………., tel./ fax : ……………., reprezentată prin –Director General, în calitate de PRESTATOR,

**2. OBIECTUL CONTRACTULUI**

2.1. Prestatorul se obligă să presteze ***SERVICII MONITORIZARE ȘI INTERVENȚIE***

Activitatea prestatorului se desfășoară în conformitate cu prevederile Legii nr.333/2003,privind monitorizarea și intervenția obiectivelor

Prestatorul dispune pentru derularea acestui contract de mijloacele și echipamentele necesare și de personal calificat, disponibil 24 ore/zi.

**3. PREȚUL**

3.1. Prețul serviciilor /oră este de lei fără TVA,

3.2. Valoarea totală a contractului este de leifără TVA la care se adaugă TVA în valoare de lei. Valoare totală cu TVA este de lei.

3.3. Plata se face pentru serviciile prestate efectiv de Prestator, în caz contrar încheierea prezentului contract negenerând nici o obligație financiară pentru Achizitor.

**4. DURATA CONTRACTULUI**

4.1. Prestatorul se obligă să presteze servicii de monitorizare și intervenție a sistemului de alarmare menționate mai sus, începând cu data de .2025, până la data de 31.12.2025.

**5. DOCUMENTELE CONTRACTULUI**

5.1. Ca anexe ce devin parte integrantă a contractului se constituie următoarele documente:

- caietul de sarcini;

- propunerea tehnică;

- propunerea financiară;

**6. RESPONSABILITĂŢILE PRESTATORULUI**

6.1. Prestatorul are obligația de a presta serviciile prevăzute în contract cu profesionalismul și promptitudinea cuvenită angajamentului asumat în conformitate cu propunerea sa tehnică.

6.2. Prestatorul este pe deplin responsabil pentru prestarea serviciilor în conformitate cu oferta depusă și cu graficul convenit. Totodată este răspunzător atât de siguranța tuturor operațiunilor și metodelor utilizate, cât și de calificarea personalului folosit pe toată durata contractului.

6.3. Prestatorul se obligă să asigure personal de specialitate (agenți de pază) avizat de organele de poliție, instruit și dotat corespunzător pentru activitatea prestată;

Agenții de pază și protecție trebuie să îndeplinească următoarele îndatoriri:

- să poarte costumul convenit, ecuson cu însemnele firmei, tomfă, lanternă, spray cu gaze iritant-lacrimogen, mijloc de comunicare-telefon, mijloace de imobilizare;

- să cunoască în amănunțime obiectivul și particularitățile sale;

- să asigure monitorizarea și intervenția tuturor bunurilor și valorilor aflate în interiorul obiectivului;

- să-și înștiințeze de îndată șefii ierarhici despre producerea oricărui eveniment în timpul exercitării serviciului și despre măsurile luate, acestea fiind aduse în regim de urgență la cunoștința factorilor de conducere a obiectivului;

- să sesizeze poliția despre faptele de natură să prejudicieze patrimoniul unității și să dea concursul la prinderea infractorilor și recuperarea bunurilor și valorilor;

- să raporteze în permanentă factorilor cărora le sunt subordonați evenimentele legate de îndeplinirea obligațiilor de serviciu;

- să păstreze confidențialitatea deplină în legătură cu activitatea sa și cu datele și informațiile la care are acces în legătură cu obiectivul beneficiarului;

- să respecte întocmai regulile interne specifice obiectivului pe care îl deservește;

- să desfășoare activitatea pentru care a fost angajat cu maxima discreție și cu respect pentru achizitor, angajații și persoanele cu care intră în contact;

- să coopereze în permanență cu factorii desemnați de conducerea beneficiarului în scopul unei bune desfășurări a activității de monitorizare și intervenție;

- să verifice și să asigure la intervenție sistemul de închidere: ferestre, uși birouri, magazii;

6.4. Prestatorul va răspunde pentru prejudiciile cauzate achizitorului din culpa sa, respectiv a agenților săi, în calitate de comitent pentru prepusul său, în strictă conformitate cu legea și alte acte juridice întocmite pentru realizarea acestei răspunderi;

6.5. Prestatorul este obligat să respecte condițiile impuse de legislația în vigoare privind monitorizarea și intervenția la unitate, protecția muncii, prevenirea și stingerea incendiilor precum și protecția mediului;

6.6.Instruirea personalului de intervenție revine prestatorului precum și răspunderea care incumbă din nerespectarea prevederilor legale;

6.7. Prestatorul va suporta sancțiunile aplicate în urma controalelor organelor abilitate; în situația în care prestatorul este sancționat în mod repetat, achizitorul va putea să denunțe unilateral contractul;

6.8. În situațiile sustragerilor de bunuri din unitate și în urma cercetărilor efectuate de organele de poliție, dacă se constată vinovăția agenților de monitorizare și intervenție, prejudiciul va fi recuperat de la prestator;

6.9. Prestatorul trebuie să ofere consultanță achizitorului în întocmirea și depunerea documentației în vederea avizării Planului de pază.

6.10. Prestatorul are obligația de a despăgubi achizitorul cu contravaloarea pagubelor dovedite de organele competente, produse din vina prestatorului prin îndeplinirea defectuoasă a obligațiilor contractuale;

**7. RESPONSABILITĂȚILE ACHIZITORULUI**

7.1. Achizitorul are obligația de a pune la dispoziție prestatorului orice facilități și/sau informații pe care acesta le cere și care sunt necesare pentru îndeplinirea contractului.

**8. MODALITATI DE PLATĂ**

8.1. Achizitorul va efectua plata către Prestator în termen de 30 zile de la data primirii facturii.

**9. ACTUALIZAREA PREȚULUI CONTRACTULUI**

9.1. Prețul contractului este ferm și nu se modifică pe toată perioada derulării contractului, cu excepția cazului în care se modifică obligațiile salariale la bugetul statului și numai cu acordul autorității contractante.

**10. AMENDAMENTE**

10.1. Pârțile contractante pot conveni de comun acord, pe durata îndeplinirii contractului, de a modifica clauzele contractului, ca urmare a apariției unor circumstanțe care lezează interesele comerciale legitime ale pârților, prin acte adiționale semnate de ambele părți și care fac parte integrantă din prezentul contract.

**11. PENALITĂȚI, DAUNE-INTERESE**

11.1. În cazul în care, din vina sa exclusivă, prestatorul nu reușește să își îndeplinească obligațiile asumate prin contract, achizitorul are dreptul de a deduce din prețul contractului, ca penalități, o sumă echivalentă cu 0,05 % pe zi din valoarea contractului, pană la îndeplinirea obligației.

**12. ÎNCETAREA ŞI REZILIEREA CONTRACTULUI**

12.1. Contractul poate fi reziliat când una din părți nu își îndeplinește obligațiile contractuale.

Partea care se consideră nedreptățită va transmite celeilalte părți o notificare prin care anunță intenția sa de a rezilia contractul. În această situație contractul va fi reziliat în termen de 7 zile de la transmiterea notificării. Rezilierea operează de plin drept, fără intervenția instanței de judecată.

12.2. Achizitorul își rezervă dreptul de a denunța unilateral prezentul contract în cazul în care:

a) Prestatorul intră în procedura de insolvență, iar Achizitorul a obținut denunțarea contractului de către administratorul/lichidatorul judiciar, ori administratorul judiciar /lichidatorul nu a răspuns în termen de 30 de zile de la primirea notificării achizitorului prin care acesta solicită denunțarea contractului.

b) Prestatorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;

c) Prestatorul se află în culpă profesională gravă ce poate fi dovedită prin orice mijloc de probă pe care achizitorul îl poate justifica;

d) în situația în care prestatorul cesionează drepturile sale izvorâte din prezentul contract;

e) are loc orice modificare organizațională care implică o schimbare cu privire la personalitatea juridică, natura sau controlul prestatorului, cu excepția situației în care asemenea modificări sunt înregistrate într-un act adițional la contractul de servicii;

f) apariția oricărei alte incapacități legale care să împiedice executarea contractului de servicii.

12.3. În cazul prevăzut la clauza 12.2 prestatorul are dreptul de a pretinde numai plata corespunzătoare pentru partea de contract îndeplinită până la data denunțării unilaterale a contractului.

12.4. Contractul încetează de plin drept în următoarele situații

- la sfârșitul perioadei pentru care a fost încheiat

- în caz de forță majoră

- prin acordul pârților.

**13. CESIUNEA**

13.1. Prestatorul are obligația de a nu transfera total sau parțial drepturile și obligațiile sale asumate prin contract.

**14. FORȚA MAJORĂ**

14.1. Forța majoră reprezintă acel eveniment mai presus de voința părților și care nu se datorează greșelii sau vinii acestora, care nu putea fi prevăzut în momentul încheierii contractului și care face imposibilă executarea/îndeplinirea contractului. Sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargo, etc. Nu este considerată forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor contractuale.

14.2. Forța majoră exonerează pârțile contractante de îndeplinirea obligațiilor asumate prin prezentul contract, pe toată perioada în care aceasta acționează.

14.3. Partea contractantă care invocă forța majoră are obligația de a notifica celeilalte pârți, imediat și în mod complet, producerea acesteia și de a lua orice măsuri care îi stau la dispoziție în vederea limitării consecințelor.

14.4. Dacă forța majoră acționează sau se estimează că va acționa o perioadă mai mare de 20 de zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna dintre părți să poată pretinde celeilalte daune-interese.

**15. SOLUȚIONAREA LITIGIILOR**

15.1. Achizitorul și prestatorul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

15.2. În cazul în care diferendul ivit între părți nu se rezolvă pe cale amiabilă, acesta se va soluționa de către instanțele judecătorești competente în a căror rază teritorială își are sediul Achizitorul.

**16. LIMBA CARE GUVERNEAZĂ CONTRACTUL**

16.1. Limba care guvernează contractul este limba română.

**17. COMUNICARI**

17.1. a. Orice comunicare între părți, referitoare la îndeplinirea prezentului contract, trebuie să fie transmisă în scris, cu confirmare de primire.

b. Orice document scris trebuie înregistrat atât în momentul transmiterii cât și în momentul primirii.

17.2. Comunicările dintre părți se pot face și prin telefon, telegramă, telex, fax sau e-mail, cu condiția confirmării în scris a primirii comunicării.

**18. LEGEA APLICABILA CONTRACTULUI**

18.1. Contractul va fi interpretat conform legilor din România.

**19. CLAUZE SPECIFICE S.S.M. - P.S.I. și PROTECȚIE CIVILĂ**

19.1. Clauze specifice în domeniul securității și sănătății în muncă

19.1.1. Sarcina efectuării instruirii în domeniul securității si sănătății în muncă (instruirea introductiv generală, instruirea la locul de muncă și instruirea periodică) pentru lucrătorii prestatorului revine exclusiv acestuia, în legătură cu executarea contractului și pe întreg parcursul derulării;

19.1.2. În cazul în care lucrătorii prestatorului sunt victime ale eventualelor accidente de muncă pe parcursul derulării contractului comunicarea, cercetarea, înregistrarea și evidența accidentelor de muncă revin în sarcina exclusivă a prestatorului;

19.1.3. Prestatorul este obligat:

a). să respecte prevederile legislației în vigoare în domeniul securității și sănătății în muncă, precum și instrucțiunile privind activitățile specifice achizitorului, riscurile pentru securitatea și sănătatea lor, măsurile și activitățile de prevenire și protecție, în general;

b). să respecte legislația în vigoare privind utilizarea de către lucrători a echipamentelor individuale de protecție la locul de muncă, de autorizare, precum și prevederile legislației privind supravegherea sănătății lucrătorilor pentru categoriile profesionale la serviciile și activitățile prestate.

19.2. Clauze specifice în domeniul situațiilor de urgentă-apărare împotriva incendiilor si protecție civilă

19.2.1. Sarcina efectuării instruirii în domeniul situațiilor de urgentă - apărare împotriva incendiilor și protecție civilă (instructajul introductiv general, instructajul specific locului de muncă și instructajul periodic, instructajul pe schimb, acolo unde se impune, instructajul special pentru lucrări periculoase, instructajul la recalificarea profesională) pentru lucrătorii prestatorului revine exclusiv acestuia, în legătură cu executarea contractului și pe întreg parcursul derulării;

19.2.2. Prestatorul este obligat:

a). să respecte legislația în domeniul apărării împotriva incendiilor și protecție civilă, precum și instrucțiunile specifice proprii în cele două domenii elaborate pe plan intern de achizitor;

b). să respecte legislația în vigoare, de autorizare a personalului pentru categoriile profesionale la activitățile și serviciile prestate.

**20. DISPOZIȚII FINALE**

20.1. Modificarea sau adaptarea prezentului contract se va face prin acte adiționale semnate de către ambele părți.

20.2. Prezentul contract s-a întocmit și semnat în data. 2025în 2 (două) exemplare, câte un exemplar pentru fiecare parte.

**Achizitor Executant**